Prie vartų linijos - Tartas.
Įdomu, ką jis darys. Perdavimas Rochui.
Koks įvartis! Puikus finišas.
Reikia pripažint, Krisai, turint galvoje, kaip jie pradėjo sezoną,
„Ričmondo“ komanda - neatpažįstama!
Puiki FK „Ričmondas“ pažanga!
Danio Rocho įvartis lėmė ketvirtą „Ričmondo“ pergalę iš eilės.
MEILĖ SPORTUI
Viskas kardinaliai pasikeitė,
kai prie trenerių prisijungė buvęs šios komandos kapitonas, tiesa, Raiti?
Visiškai teisingai, Syms.
Stebėdamas „Ričmondo“ žaidimą, išties jauti Rojaus Kento efektą.
Puiki įžanga į šeštadienį vyksiančias FA Taurės ketvirtfinalio rungtynes
prieš „Premier“ lygos komandą „Tottenham Hotspur“.
Taip, linkiu jiems sėkmės.
Deja, turiu pripažint, Totenamo komanda - geriausia iš geriausių.
Neįtikėtina komanda.
Netrukus apžvelgsime, kaip ketvirtfinalyje sekėsi
„Bournemouth“ ir „Southampton“ komandoms.
- Puodelį arbatos? - Mielai.
LDN152 - BENDRADARBIS PASIJUOKĖ, KAD TIKIU ANGELAIS SARGAIS.
O TADA PASLYDO IR GRIUVO. SUTAPIMAS?
- Su cukrum? - Be, ačiū.
Lukai, tiki angelais sargais?
Tais, kurie saugo Galaktiką?
Pala, esi nuogas mano virtuvėje?
Pasipuošęs šypsena.
Apsivilk ką nors!
Tuojau ateis mano valytoja Mina.
Mina. Gal arbatos?
Sausainių prie arbatos bus?
Mama.
Sveika, mieloji.
Aš palikau tavo tėvą.
Pala, tavo mama - tavo valytoja?
Ne.
Jis manęs neišklauso. Jis manęs negerbia.
Kaip sako Estera Parel, šeimą gali sukurti du žmonės,
bet ją pakeisti - tik vienas.
Nusprendžiau būti ta, kuri keičia.
Šaunuolė.
Lukai, gal malonėsi apsirengti?
Pradėsiu nuo svetainės.
Gerai, ačiū.
Sveika, Laiza. Sekmadienį mačiau tavo įrašą instragrame.
Ketini atgaivinti ledinio vandens kibiro iššūkį?
- Labas rytas. - Sveikas, Derekai.
Nuostabus rytas, Izabele.
- Taip. - Sveikas, Tedai.
Labas, Lijamai. Pasveikink nuo manęs savo mamą su gimtadieniu.
Kokią dovaną benupirksi, sakyk, kad ji - nuo mūsų abiejų, gerai?
- Labas rytas. Kaip sekas? - Labas rytas.
Šaunuolis, Kolinai. Man patinka tavo naujoji mantra.
Esu stiprus ir gabus. Ne koks šūdo gabalas.
- Antros dalies gali nesakyti. - Gerai.
- Labas rytas, Kolinai. - Labas.
Labas, ponia. Kaip praleidai vakarą?
Darbe neaptarinėju asmeninių temų.
Ponia, esi paslaptingesnė už Deividą Bleiną,
skaitantį Sju Grafton detektyvą slaptoje karinėje bazėje.
Pasakyk, kai norėsi pasikalbėt, Tedai.
Kad aš visą laiką kalbu, ponia.
Pabandyk pabūt su manim dešimt minučių.
Jau po penkių norėsi mane užčiaupti.
- Ką aš matau. - Labas rytas, Tedai.
Žinot, ką? Iš judviejų išeitų graži pora.
Pasiskųsiu Darbo inspekcijai.
Perduok jiems mano linkėjimus.
Šiais laikais žmonės sunkiai supranta juokus.
Tada jie tiesiog pakeitė tortelinių formą…
Nežinau, kaip jūs, bet aš labai laukiu FA Taurės rungtynių.
Patys pagalvokit.
„Kovo beprotybės“ turnyras per patį mūsų sezono vidurį,
kuriame dalyvauja visos šalies komandos?
Labai smagu.
Kaip tai galėtume pavadinti? Dovydas prieš Galijotą?
Ar ne? Rokis prieš Apoloną. Styvas Vybsas prieš Bilį Mičelsą.
- Padėk man, treneri. - Roko grupė prieš bilietų platintojus.
Klasikinė meno ir komercijos kova. Taip.
Klausimėlis.
Ar kada nors tokia komanda, kaip mūsų, yra laimėjusi čempionatą?
- Aštuonis kartus. - Aštuonis kartus? Rimtai?
Per pastaruosius 40 metų - nė karto.
Ką aš matau?
Vis dar negali grįžt į savo kabinetą?
Taip. Bet nieko baisaus.
Iš prigimties esu bastūnas.
Suprantu, taip.
Treneri, ką reiškia „bastūnas“?
Klajūnas.
- Kas tau yra, bliamba? - Nieko.
Tiesiog susitaikiau su Džeine.
- Smagu girdėti. - Labai gerai.
- Nuostabu. - Tik pažvelkit į jį.
Tikrai manot, kad jis gerai padarė?
Velnias. Praleidau du jos skambučius.
Tuojau grįšiu!
Norėčiau sukviesti skubų „Deimantinių šunų“ susirinkimą.
„Deimantiniai šunys“, susirinkimas.
- Rojau, gal pasiliksi su mumis? - Ne.
Aišku. Gerai, uždaryk duris.
Jis mažumėlę…
Lįsi pro čia. Viskas gerai. Laikau tave.
Tiesiog… Gal…
Kaip „Hazardo ketvertukas“.
Netgi, sakyčiau, „Narsieji riteriai“.
- Geriau apeik. - Taip. Pabandyk kojomis į priekį.
Pabandysi… Pabandysi šokti?
Per tą laiką jau būtum atėjęs.
- Pasiruošęs? Pirmyn. Vienas… - Geriau pastovėsiu čia.
Gerai. Puiki mintis. Ko gero, geriausia.
Ką gi. Gerai, Higinsai, tu sušaukei susirinkimą, tad pradėk loti.
Na, abejoju, ar Džeinės ir Berdo santykiai turi ateitį.
Ir esu truputį nusivylęs,
kad manęs nepalaikėt, kai išreiškiau savo abejonę.
Ką gi. Tu mus kaltini.
Ačiū, aš tave išgirdau, bet…
Galiu paaiškinti, kodėl aš tylėjau.
- Ir kodėl gi? - Nes niekad nieko nereikia sakyti.
Klausyk, aš tai žinau iš savo skaudžios patirties.
Vaikystėje turėjau tokį draugą Markusą Žirarą.
Pradinėje, vidurinėje ir koledže jis draugavo su viena ir ta pačia mergina.
Na, ji nebuvo labai maloni, jei atvirai.
Nematau reikalo jums meluoti.
Ir aš jam tai pasakiau.
Bet jam tai nelabai patiko, supranti?
Ir tai buvo paskutinis kartas, kai mane kvietė būti pabroliu.
Taip, aš stengiuosi pritarti žmonių santykiams,
nes mano tėtis sužlugdė mano pirmąją meilę.
Ketvirtoje klasėje jis pasisodino mane ir klasiokę Nadią Šukums
svetainėje ir pareiškė, kad galim susirast sau geresnę porą.
Na, ji taip ir padarė.
Vaje, tai bent atvirumas.
Taip. Žinau.
Klausyk, Higinsai, tiesiog manau, kad nėra reikalo
kištis į kitų žmonių reikalus, supranti?
Aišku, suprantu.
Nors susirinkimas ir neteisėtas, nes jame nedalyvavo Berdas,
vis dėlto siūlau „Deimantinių šunų“ susibėgimą baigti.
Tas kvailas lojimas reiškia, kad susirinkimas baigtas, tiesa?
Taip, pone. Sveikas sugrįžęs.
- Prasti popieriai. - Kas nutiko?
Kambariokė užsiuto ant Džeinės.
- Liepė jai susirast kitą butą. - Ne.
Dabar ji kraustysis pas mane.
Labai gerai.
Puikios naujienos. Sveikinu.
Ačiū, bičiuliai.
Nekreipkit dėmesio.
Eik tu sau, Kolinai. Mulkis.
Kolinai, tu per daug atsiloši.
Nuleidi galvą ir spiri, bliamba.
Esu stiprus ir gabus.
Ačiū, Rojau.
Puikus perdavimas, Bamberkečai,
bet tai nereiškia, kad jį pastebės kiti žaidėjai.
Visi, kurie esat vartininko aikštelėj, kai tik pamatot perdavimą,
stengiatės jį pagaut, bliamba.
Užuodžiat, vaikinai?
Tai - Rojaus Kento efektas.
- Rojus Kentas! - Rojus Kentas!
Man turi pastabų, treneri?
Gerai, pradedam iš naujo.
Klausyk, Rojau. Tau moka už tai, kad treniruotum visą komandą, supranti?
Ne, viskas gerai. Galit nuskaičiuot nuo algos 4 proc.
Tedai!
- Tedai! - Girdėjot?
Sveika!
Ką darai per pietus?
Turiu planų.
Mes su treneriu Berdu keičiamės per pietus sumuštiniais
kas antrą penktadienį.
- Aš paruošiu sumuštinį… - Man neįdomu, Tedai.
Eini pietauti su manim ir mano mama.
Gerai. Su džiaugsmu.
Išduosiu. Paruošiau tau sumuštinį su kumpiu ir pomidorais.
- Ir aš tokį patį. - Ką?
„Crown and Anchor“, lygiai antrą.
Gerai.
Man bus labai malonu, Tedai.
Sveiki, Rebekos mama.
Vyručiai. Pasisveikinkit.
Sveiki, Rebekos mama.
Sveiki, berniukai.
Vadinkit mane ne Rebekos mama, o Debora.
Aš vis dar tobulėju,
labai mėgstu klausytis įrašytų knygų
ir esu šventai įsitikinusi, kad jei tau gyvenimas pamėtėjo citrinų,
pasigamink mochitą su citrinomis ir levanda.
Mama!
Malonu susipažinti, Debora.
Man labai patinka susipažinti su žmonių mamomis.
Jos - lyg instrukcijos, aiškinančios, kodėl jie keistai elgiasi.
Pirmyn!
Beje, kaip sekasi poniai Berd?
- Pasidavusi į sąmokslo teorijas. - Aišku.
„FUTBOLAS KOVOJE SU PRIEŠAIS“ SAIMONAS KUPERIS
- Gaudyk, treneri. - Ačiū.
- Be krienų? - Maniau, tu jiems alergiškas.
Tik pipirkrieniams.
Atleisk man.
- Sveikučiai. - Labas.
Tedai. Gal sutiktum parvežti mus po pietų?
Kodėl gi ne?
Šį vakarą manęs laukia kūrybinis darbas,
noriu truputį išgerti, kad geriau sektųsi.
- Puiki mintis visais atžvilgiais. - Ačiū.
Minutėlę.
Alio.
Aš.
Ką… Kaip jis?
Gerai. Aš…
Būtų truputėlį sudėtinga, nes esu darbe.
Ne, aš dirbu Londone.
Taip, netrumpas kelias.
Padarysim taip. Paskambinsiu žmonai… jo mamai,
o tada…
Ji jau važiuoja?
Na štai. Krizės išvengta.
Ką gi. Gerai. Sėkmės. Viso.
Viskas gerai?
Taip.
Henris pamiršo pasiimti priešpiečius į klasės ekskursiją.
Bet Mišelė jau važiuoja. Taigi, taip, viskas gerai.
Sveika, Kyle.
Pasakykit Rojui, kad jis ir mane treniruotų.
Pala. Nori, kad pasakyčiau Rojui Kentui, ką jam daryti?
- Puiki mintis. - Jam patiks.
Taip ir padarysiu, kai Rojus eilinį kartą
skųsis man gyvenimu ir klaus mano patarimo.
Filisteriai!
- Filisteriai. - Atėjau prašyt jūsų pagalbos.
Džeimi, jūs su Rojum turit savo istoriją.
Bandykite tartis gražiuoju.
Tipo, išsiaiškinti vyriškai?
Ne, jūs jau kurį laiką bandot aiškintis vyriškai. Ir kas iš to?
Kyle, koks būtų tavo patarimas tam jaunam bekelniui vyrukui,
kaip jam susidraugaut su Rojum?
Sutikti.
Keistas atsakymas į mano klausimą. Gal aš ko nesuprantu?
Ne, noriu pasakyt, reikia sutikti su Rojum.
Sutik su viskuo, ką jis tau sako.
Tada pyktis išgaruoja, ir jis tampa sukalbamesnis.
- Važiuojam? - Taip, ponia.
- Ką gi. Į kelionę. - Iki, Džeimi!
Nežinau, kaip su tavim kalbėti.
Tada gerai.
Pasidomėk, ką reiškia žodis „filisteriai“.
Suprantat, ateina akimirka, kai suvoki, kad gyvenimas yra ilgas
ir kartu labai trumpas.
Arba nė joks.
Bet toks jau tas gyvenimas.
Taigi, pažvelgiau jam į akis ir pasakiau: „Polai, palieku tave.
Dabar gyvensiu gražiausius savo gyvenimo metus,
kol mirsiu.
Arba būsiu nužudyta.“
Tada atsistojau, nuleidau tualete vandenį,
apsimoviau kelnes ir išėjau.
- Neįtikėtina. Įkvepianti istorija. - Taip.
Jums reikėtų tapti influencere.
Pritariu jai.
Influenceriai šiais laikais daug uždirba.
- Jes! - Nea! Niekalas!
Nagi!
Kaip tas, kuris neseniai išsiskyrė, norėčiau pasakyt jums vieną dalyką -
geriausiais patarimas, kurį išgirdau, buvo patarimas išsiskirti gražiuoju.
- Taip. Visiškai sutinku. Taip. - Taip.
Tik šiuo atveju yra mažytis skirtumas - tai aš jį palikau.
Kaip suprantu, tave irgi paliko žmona?
Ne, teisingai. Tikrai yra skirtumas, taip.
- Košmaras! - Nesupratau?
Gal galėtumėt paprašyti, kad jie liautųsi rėkavę dėl to futbolo?
Dėl kokio futbolo? Jie žiūri vakarykštę konditerių šou laidą.
- Ar čia biskvitas? - Niekalas!
Pašildyk šokoladą, liurbi tu!
Minutėlei atsiprašysiu. Skambina mano aiškiaregė.
Ji sakė, kad paskambins būtent tada, kai man labiausiai reikės.
Neįtikėtina, ar ne?
- Taip. - Oho.
Sveika, Tiše. Neįtikėtina.
Tišė.
Koks drąsus žingsnis tokio amžiaus moteriai.
Dabar ji gyvens pas tave?
Nupirk jai Pilateso treniruoklį,
aš ateisiu pas tave pasitreniruoti ir tuo pačiu pamokysiu ją.
Prašau. Pamirškit viską, ką girdėjot. Ta istorija kartojasi kas dvejus metus.
Tėtis ką nors iškrečia, ji jį palieka.
Jie „gyvena toliau“.
Tada jis nuperka jai ką nors brangaus, kas nekenkia aplinkai,
ir po savaitės jie susitaiko.
Bet sąskaitą apmokės ji, tad nesivaržykit.
Na, šį kartą viskas gali būti kitaip.
Žmonės keičiasi.
Tik ne ji.
Vargšiukas keksiukas
Sudegęs dugniukas
Vargšiukas keksiukas Sudegęs dugniukas
Vargšiukas keksiukas Sudegęs dugniukas…
SKANAUS SUMUŠTINIO!
Sveika. Kaip tik apie tave galvojau.
Ką konkrečiai?
Jei dar kartą mane paliksi, nušoksiu nuo uolos.
Aš gulėsiu apačioje uolos, kad nukristum ant manęs.
Mielaširdingoji Džeinė.
Einu į „Cafe Solo“ susitikti su Finu, išgerti kavos.
Šaunu.
Kas tas Finas?
Senas draugas iš universiteto laikų. Jis demonstruoja apatinius.
Nori parodyt man naujausias savo nuotraukas.
Iki pasimatymo. Ate!
- Gerbiamasis Rojau Kentai. - Ne.
Nagi, žmogau. Kodėl netreniruoji manęs?
Nes tu to nenusipelnai.
Teisingai. Nenusipelnau.
Tu žaidi nuobodžiai ir prisitaikėliškai.
Teisingai. Aš tikrai žaidžiu nuobodžiai ir prisitaikėliškai.
Ir esi negražus.
Labai labai negražus.
Su klaikia šukuosena.
Sakyk.
- Esu… - Na?
Labai labai negražus…
šukuosena galėtų būti šiek tiek…
Su klaikia šukuosena, gerai jau!
Ačiū. Man patiko.
- Sumautas šūdžius! - Aha. Pats toks.
Bandau atstatyti tiltus.
Tu sudeginai visus tiltus, bliamba!
Kas yra? Kas nutiko?
Jis atsisako mane treniruoti.
O jis atsisako būti šūdžium.
Rojau, tau nepatiks, ką dabar pasakysiu.
Bet šiuo atveju Džeimis elgiasi kaip suaugęs vyras.
Teisingai. O tu elgiesi kaip kvailas ir plaukuotas mažvaikis.
Jis tik nori mokytis iš tavęs.
Jei žinai, ką turiu daryt, kad geriau žaisčiau, tai pasakyk.
Matai?
Gerai. Pasakysiu, kas su tavim negerai.
Na, štai. Prašau!
Tu jį sugadinai, bliamba.
Prašyčiau detalizuoti.
Pavertei jį komandos žaidėju.
Liepei jam perdavinėti kamuolius ir panašiai,
todėl jis tapo vidutinioku.
Džeimi, tu iš prigimties esi
rakštis subinėj.
Tai ir būk rakštim subinėj.
Tau reikia pelnyti daugiau įvarčių,
užknisti priešininkus, bliamba,
ir užsiutinti juos taip, bliamba, kaip moki tik tu, bliamba.
Tai galiu vėl būti rakštim subinėj?
Ne. Tik kartais.
Kai reikia…
taip, būk rakštim subinėj.
Aišku.
O kaip žinoti, kada?
Ir man įdomu.
Mes duosim tau ženklą.
- Kokį ženklą? - Kokio ženklo mums laukti?
Kai pamatysi, iškart suprasi.
Gerai.
Ką gi, taip. Gerai.
- Ką nors supratai? - Jis pasakė, kai pamatysi, suprasi.
Todėl…
supranti, atidžiai dairykis ir…
TIKĖKITE
Mulkis, bliamba.
GRAŽUOLIS LUKAS. LABANAKT
NORĖTUM SMAGIAI PRALEISTI ŠIĄ NAKTĮ? - TAIP! IKI VAKARO.
GAILA, KAD ANĄKART TURĖJOM PER MAŽAI LAIKO.
LDN152 - SVEIKUTĖ,
AČIŪ, KAD PRASKAIDRINI MAN DIENĄ.
TU IR PUSRYČIAI - NEATSIEJAMI.
GERAI, LDN152, GANA SLĖPYNIŲ. PASAKYK MAN, KAS ESI.
BŪČIAU BLOGAS ŠNIPAS, JEI IŠKART IŠSIDUOČIAU - UPS!
Sveika, saulele.
Kada išeini į rungtynes?
- Trečią. Nori eiti kartu? - Ne. Ne, nesirūpink.
Susitariau susitikt su Lavinja ir Meri-Alisa.
Klausysimės naujausios Brenė Braun knygos
„Būk drąsus, bet užantyje laikyk peilį“.
Gerai.
Bet aš čia pagalvojau.
Šįvakar norėčiau pagaminti tavo mėgstamiausią patiekalą -
piemenėlių pyragą su sūrio plutele.
O tada iš širdies pasikalbėsim. Ką pasakysi?
Puiki mintis.
Tada gerai.
FK „Ričmondui“, negavusiam nė vieno svarbaus apdovanojimo savo istorijoje,
reikia tik vienos pergalės,
kad patektų į FA Taurės ketvirtfinalį Vemblio stadione.
FA Taurė - nepalyginama su niekuo, Arlai.
Apie tai mes dar pasakosim savo anūkams.
FA TAURĖS KETVIRTFINALIS FK „RIČMONDAS“ - „TOTTENHAM HOTSPUR“
Nieko sau! Iš kur gavai?
Prie stadiono atidavė kažkoks molis. Liuksiški, ką?
Jų priešininkai, „Tottenham Hotspur“, nenusiteikę pasiduot.
Prisiekiu, jei laimėsim šias rungtynes, sudeginsiu šią aludę iki pamatų.
Arba… nuversiu kėdę.
Nukreipsiu savo nežabotą entuziazmą mūsų bendruomenės naudai.
Šaunuolis.
- Gerai, pirmyn. - Pirmyn!
Baigiasi 30-oji rungtynių minutė, rezultatas - nulis-nulis,
bet galime mėgautis gražiu žaidimu.
Abi komandos žaidžia ryžtingai, Arlai. FA Taurės vertos rungtynės.
Taip. Nagi. Taip.
Dar vienas nevykęs perdavimas.
Tartas ir toliau nedemonstruoja savo įprastos agresijos.
Spėju, metas duoti ženklą?
- Taip. - Gerai, aišku.
Nieko geresnio nesugalvojai?
Ne.
Gerai. Džeimi!
Džeimi!
Pavaryk!
Nedažnai tenka pamatyti, Krisai,
tokią neįtikėtiną vienybę.
Atsiprašome žiūrovų už šį nepadorų gestą.
Panašu, kad Lasas puikiai perėmė mūsų kultūrą.
To neužginčysi.
Barnetai, dabar bus taip.
Tu padarysi prieš mane pražangą, o aš iš čia įmušiu įvartį.
Čiuožk iš čia, Tartai.
Teisėjau!
GELTONA KORTELĖ 28 - GAJUS BARNETAS
Va taip. Labai gerai.
Rikiuokitės, vaikinai! Greičiau.
- Ką aš sakiau, žmogau? - Sumautas…
- Ačiū! - Parodyk jam!
Džiaugiuos, kad jis - mūsų komandoje.
Ką siūlai? Apgaulingą manevrą?
„Toro rogutes“ ar „Apverstą taksi“?
Nieko nereikia.
Ta rakštis subinėj įmuš įvartį iš ten.
Be šansų.
Per toli.
Negali būti!
Negali būti! Puikus sprendimas!
Ką pasakysi?
Rojaus Kento efektas. Štai kas čia buvo.
Džeimis Tartas, du-du-du-du-du-du
FK „RIČMONDAS“ 1-0 „TOTTENHAM“ ĮVARTĮ ĮMUŠĖ TARTAS
Džeimis Tartas, du-du-du-du-du-du
Džeimis Tartas!
Pirmasis kėlinys baigiasi netikėtu rezultatu,
kuris plačiai nuskambės Anglijos futbolo istorijoje.
Totenamas pralaimi „Ričmondui“ rezultatu nulis-vienas.
Krisai, ar „Ričmondas“ išsaugos savo pranašumą?
Jų vietoje,
siekčiau pergalės iki paskutinio atokvėpio.
NAUJŲ PRANEŠIMŲ NĖRA
Atgavai kalbos dovaną.
Kas atsitiko?
Jaučiu, kad privalau pasakyti draugui tai, ko jis nenorėtų girdėti.
Kalbi apie Berdą ir Džeinę?
Kartais ją matau tykojančią automobilių stovėjimo aikštelėje.
Na, ji truputėlį pavydi, bet šiaip - žavi.
Kaip išgėrusi Rys Viterspūn, žaidžianti „Linksmąsias šaradas“.
- Kas tos „Linksmosios šarados“? - Kas tos „Linksmosios šarados“?
Vis viena turiu pasakyti.
Jokiu būdu.
Higinsai, niekada nesikišk.
Nuo to niekam nebus geriau, tik pats nukentėsi.
Mano tėvai turėjo jau seniai išsiskirti.
Kai mama pirmąkart paliko mano tėvą, aš jai pritariau.
Pasakiau, kad ji nusipelno geresnio gyvenimo.
Po dviejų savaičių jie vėl susiėjo,
o ji nekalbėjo su manim devynis mėnesius.
Taip kad neverta to daryti.
O aš manau, jei tau žmogus iš tiesų rūpi, turi stengtis iki jo prisibelsti.
Galbūt vieną dieną pasiseks.
Kalbat apie Berdą ir Džeinę?
Tikra pavyduolė, ar ne?
Kartą ji mane parsekė iki namų, norėdama paklausti, ar Berdas nedulkina Tedo.
Liko dešimt minučių,
tačiau nuo tada, kai Tartas įmušė įvartį,
priešininkai nė per žingsnį nuo jo nesitraukia.
„Ričmondas“ turi šansą pasiekti neįtikėtiną pergalę,
bet jiems reikia išlaikyti šaltus nervus.
Tu gali daugiau, Džeimi!
Džeimis Tartas?
Treneri? Viskas gerai?
Taip, ne, aš…
Turiu išeiti. Mano pilvas.
Kas atsitiko?
Sako, kad pilvas.
Jis negali išeit iš rungtynių.
Na, taip jau yra buvę.
Lasas, regis, palieka aikštę.
Viskas aišku. Taip bėga žmogus, suvalgęs gabalėlį blogo žuvies pyrago.
Krisai, o būna gerų žuvies pyragų?
Dročyla!
Kur tas mulkis susiruošė, bliamba?
Nebūk toks žiaurus. Jam tikriausiai bloga.
Totenamas išlygina rezultatą…
Šūdas!
…taikliu Barneto smūgiu galva.
- Šūdas! - Tuojau grįšiu.
Gerai.
Priešininkai pasinaudojo pakrikusiu kurtų žaidimu.
Eik tu šikt, Lasai!
Tik patikėjau tavim!
- Rojau, ką mums daryt? - Mums reikia įvarčio, bliamba.
Ką darom? Pasitelkiam puolėją?
Diksoną keičiam Kokbernu.
Totali gynyba.
Arba statom Semą ir dar tris puolime?
Reikia žaist agresyviau, supranti?
Manau, mums reikia…
Reinoldsai, Vinčesteri, Babatunde, ruoškitės į aikštę.
Kolinai, Dani, Rišarai,
iš aikštės.
- Aš? - Taip, tu, Kolinai.
Ką tu sugalvojai?
- Totali gynyba! - Ką?
Totali gynyba!
Nė vieno puolime. Judinkitės.
- Bet mums reikia įvarčio! - Totali gynyba, bliamba! Pirmyn!
Totali gynyba!
Retas atvejis - „Ričmondas“ keičia net tris žaidėjus.
- Totali gynyba! - Totali gynyba!
- Ką visa tai reiškia? - Žinau, ką darau.
Panašu, trenerių štabas panikuoja, Arlai.
Štai ką komandai gali padaryti blogas žuvies pyragas.
Tedai?
Tiksi papildomas laikas, „Ričmondas“ susitelkė į gynybą.
- Jie žaidžia gynybinį žaidimą. - Tedai?
„Ričmondas“ daro klaidą, jei ketina pasitenkinti lygiosiomis.
Jie turi pranašumą. Jie žaidžia namie. Jie gali laimėti.
- Totenamui iškilo pavojus! - Tedai?
Barneto klaida, ir „Ričmondas“ pereina į puolimą!
Puikus Obisanijos perdavimas Tartui.
Siunčia kamuolį į vartus!
Taiklus Tarto smūgis į vartus!
„Ričmondas“ pirmauja!
Tedai.
- Sveikinu, bose. - Ačiū.
- Kur Tedas? - Nežinau.
Jam susuko pilvą. Grįždamas užsuksiu pas jį.
Gerai. Ačiū.
- Sveikinu. - Sveikinu.
Smagu, kad Rojaus Kento efektas vis dar veikia.
Aš čia niekuo dėtas. Viską padarė Neitas.
„Ričmondas“ - jėga!
Olė, olė, olė! „Ričmondas“ - jėga!
Sveikinu su nuostabia pergale.
Taip, ačiū. Labai ačiū.
- Kas atsitiko Tedui? - Nežinau.
Gal apsinuodijo maistu?
Visi stebėjosi jūsų strategija pasinaudoti totalia gynyba,
kai jums būtinai reikėjo įvarčio.
Taip, bet aš žinojau, kad ir jiems reikia įvarčio.
Užsitikrinus, kad jie neprasiverš,
beliko laukti, kol jie padarys klaidą, na, tai labai žmogiška,
ir tinkamai pasinaudoti ja.
Labai protinga!
Sakei, kad jis - durnius.
- Įspūdingas trenerio asistento darbas. - Dariau tai, ką privalėjau daryti.
Nesu koks vunderkidas.
- Ne kas toks? - Ne vunderkidas.
Norėjot pasakyti „vunderkindas“? Taip?
Taip.
Galėtumėt tai iškirpti, ar tai…
Ne, transliuojam tiesiogiai.
Ką gi, puikus vunderkido Neitano Šelio darbas.
- Linkime Tedui pasveikti. - Taip.
- Ačiū. Taip. - Ne, jums ačiū. Jau bėgsiu.
Kadangi tu man rūpi, noriu pasakyt, kad tu ir Džeinė…
Klausyk, noriu paklaust tavęs vieno dalyko.
Esi geras žmogus. Ar Džeinė verčia tave tobulėti?
Gerai, klausyk, atleisk man.
Gerai. Tai…
Aš tave išgirdau ir supratau.
- Daugiau niekada apie tai nekalbėsim. - Ne.
- Iki pirmadienio. - Iki pirmadienio. Taip.
Kaip pasiilgau to išsigandusio veido.
Ir aš tavęs pasiilgau.
Kaip Finas?
Jis - kaip Rembranto paveikslas.
Gražus pažiūrėti, bet labai miglotas.
Pabandyk šitą.
- Daug geriau. Taip. - Tikrai?
Neatrodysiu kaip iš Oliverio Tvisto laikų?
Aš ir noriu, kad taip atrodytum, nes tai mane užveda, taip kad…
„Galima dar?“
Neitai, puikiai pasirodei, bliamba.
Ačiū, Rojau.
Dr. Šeron!
Mes einam švęsti. Gal norit kartu?
O mes galim į jus kreiptis po darbo? Jei ne - prašau mums atleisti.
Už pergalę ketvirtfinalyje išgersiu su jumis taurę.
Pasimatysim.
TEDAS LASAS SKAMBINTI
Palaukite signalo.
Pasakykite savo vardą ir telefono numerį.
Sveikas, Tedai, čia aš.
Nerimauju dėl tavęs. Tikiuosi, tau viskas gerai.
Jei galiu kuo nors padėti, paskambink man.
Važiuoju namo, kur manęs laukia
labai sunkus pokalbis su mama,
man labai reikėtų tavo padrąsinimo.
Gerai…
sėkmės.
Mama!
SAULELEI
„Mieloji, nepyk, nesulaukiau tavęs. Tavo tėvas atsiprašė ir padovanojo man teslą“.
„Kai kitą kartą atvažiuosiu, duosiu tau pasivažinėti.
P. S. Piemenėlių pyragas - šaldytuve. Pasišildyk jį mikrobangėje“.
SKAMBINA… GRAŽUOLIUI LUKUI
Sveikas, Lukai.
Taip, skambinu tau telefonu.
Ne, manęs nesuėmė.
Tik norėjau pasakyt, kad namuose nėra tėvų.
Tad galėtume…
Būtent.
Iki.
ŠIANDIEN BUVO BEPROTIŠKAI SUNKI DIENA, BET NEGALIU IŠMEST TAVĘS IŠ GALVOS.
GAL REIKĖTŲ SUSITIKTI…
Kas nešokinėja, kas nešokinėja Tas - kvailys
Jie visi šokinėjo dvi ar tris dienas
- Tu žinai žodžius. - Kas nešokinėja, tas - kvailys
Jie šokinėja iš širdies
Šokinėk ir tu Kaip visi šokinėtojai
- Palik tą telefoną ramybėj. - Taip. Gerai. Atsiprašau.
Varyk, Kolinai. Tau puikiai sekas.
Išmokau šokinėt Kaip tikras didžėjus
Esu šoklus Kaip geriausias krepšininkas
Išgąsdinai mane, Tedai.
Kaip tu?
Man reikia tavo konsultacijos.
Išvertė Laima Banionienė